Aalborg Stiftstidende, 1829-10-19
Det vigtigste Colonisationsproject er nu upaatvivleligen Establisementet ved Mundingen af Svanefloden paa Vestkysten af Nysydvales. De Franske vare de første, som before denne Kyst, og gave dens Hovedpunkter Navne. Alle disse Navne ere nu forandrede. Den Landstrækning, som er bestemt for denne Colonie, omfatter - fra Forbjerget Leuwien som blev opdaget den 27de Mai 1627 - paa Anstraliens sydlige Pynt femBreddegrader, hvorpaa en Million Menneskeer kan leve lykkeligen. Her findes yppig Frugtbarhed; Skove, Kilder, Græsgange, en Mængde Steenkul, lige ind i de høie Fielde, der hænge sammen med de blaae Bjerge, Havne, en seilbar Strøm. J tre Uger kan man paa enhver Aarstid komme derfra til Calcutta, Madras, Ceylon, i Stedet for at man fra Port Jackson behøver sex Uger til samme Reise. Som Militærposition er denne Colonie af uberegnelig Vigtighed. Den beskytter mod Østen det brittiske Rige i Ostindien, mod Vesten Cap, hvor alle Colonisationer hidtil mislykkedes. Cap og Svanefloden ville i Fremtiden betrygge Englands Herredømme i det indiske Ocean. Der er dette uantasteligt, dersom ingen Fjende falder det i Ryggen og udfører Napoleons gigantiske Plan. - Svanefloden er nu Løsenet i England. Næsten hver Uge afsendes Transportskibe didhen. Regjeringen erstatter hverken Transportomkostningerne eller giver tilfreds i denne Colonie, maa reise hjem paa egen Bekostning. Jndtil Slutningen af Aaret 1830 faaer hver Colonist, en større eller mindre Landstrækning, i Forhold til sin Formue, anviist til Eiendom for sig og sine Arvinger. Agerdyrkningsredskaber og deslige kunne efter Regjeringens Foranstaltning der faaes tilkjøbs. Forbrydere skulle aldrig vorde sendte did. Capitain Sterling, der, førende Fregatten the Success, opdagede Landet, er udnævnt til Coloniens Gouverneur. Med ham fulgte dengang Skotlænderen Frazer, en ypperlig Botaniker, som af Vegetationen strax skjønnede Jordsmonnets særdeles gode Beskaffenhed. Et non plus ultra af qvindelig Skjønhed befinder sig i Philladelphia, i de nordamerikanske Stater. Denne Pige, 16 Aar gammel, er en Datter af en schweizerisk Kolonist, og forener i legemlig Henseende alle en mediceisk Venus's Yndigheder. Faderen, som besjæles af Spekulationsaanden, lader sin smukke Datter offentlig see for Penge. Tilløbet af Nysgierrige nær og fjernt fra er saa stort at disse to efter nogle Aars Forløb maae kunne komme til at disponere over en Formue paa mange Millioner. Synet af denne Essents af qvindelig Skjønhed har hidtil vakt den heftigste Kjærlighed hos alle Mænd og det uforsonligste Had hos alle Fruentimmer. En tredsindstyveaarig Pebersvend blev ved første Øiekast greben af de meest brændende Elskovsluer. Da han indsaae Umueligheden af at komme i Besiddelse af denne Skjønhed, blev han vanvittig Natten efter, og om Morgenen gjorde han Ende paa sit Liv. Det mindste Menneske befinder sig for nærværende Tid i Portland, der hører til England, og danner en Halvs. Han er Søn af en Skræder, 26 Aar gammel, 1 Fod og 5 Tommer høi. Hans Legeme er forresten vel proportioneret. Han spiller paa Violin med Færdighed, men behandler den imidlertid som Bas. Denne Dværg er saa lille, at hans Fader for kort siden af eet eneste Kjoleærme gjorde ham Frakke og Buxer, og dog beholdt saa meget Tøi tilovers, at han endnu kunde gjøre ham en Hue deraf.